ΑΘΗΝΑ 28/5/2021

ΑΡ. ΠΡΩΤ.: 4508

**ΔΕΛΤΙΟ ΤΥΠΟΥ**

**ΟΧΙ ΣΕ ΝΕΟ ΔΙΧΑΣΜΟ ΤΩΝ ΥΓΕΙΟΝΟΜΙΚΩΝ**

Κοινοποιήθηκε έγγραφο – υπόμνημα από τις ΥΠΕ στα Νοσοκομεία, το οποίο ζητάει έως Δευτέρα 31/5/2021 αριθμητικά στοιχεία για το προσωπικό που απασχολήθηκε στη νοσηλεία περιστατικών κορωνοϊού, διαλογή, ΤΕΠ κλπ.

Προφανώς τα στοιχεία αυτά ζητούνται για να προσδιορισθεί το ποσό που απαιτείται για ενδεχόμενη παροχή. **Είμαστε κάθετα αντίθετοι με το νέο διαχωρισμό των εργαζομένων στη χορήγηση του όποιου υγειονομικού επιδόματος**. Ακόμη προσπαθούμε να κλείσουμε τις πληγές που άφησε η διαίρεση, ο διχασμός με τη χρηματική παροχή της δωρεάς του Ιδρύματος Σ.Νιάρχου που χορηγήθηκε σε συγκεκριμένους υγειονομικούς και όχι σε όλους.

**Αλήθεια γιατί εξαιρείται ένα μεγάλο μέρος των υγειονομικών; Όλοι δεν πολέμησαν από την πρώτη γραμμή το κορωνοϊό; Δεν έχασαν την ζωή τους συνάδελφοι όλων των ειδικοτήτων; Δεν προσβλήθηκαν και νόσησαν σοβαρά συνάδελφοι όλων των ειδικοτήτων;** **Σε όλα τα τμήματα, σε όλες τις κλινικές δεν υπάρχει κίνδυνος; Δεν υπάρχει εργασιακή εξουθένωση με δεδομένο ότι σε όλους περικόπηκαν επί μακρόν οι κανονικές άδειες. Δεν θα πρέπει να χορηγηθεί και στους εργαζόμενους των Προνοιακών Μονάδων;**

Δεν θα περάσει η νέα διαίρεση!!!

**Καλούμε τα Σωματεία Μέλη να μην επιτρέψουν να σταλούν καταστάσεις από τα Νοσοκομεία χωρίς το σύνολο του προσωπικού.**

**Θα απαντήσουμε άμεσα με αγωνιστικές κινητοποιήσεις!!!**

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ